Som ung jente var den vakre Maximiliane et omsvermet midpunkt i morens litterære salong ved Koblenz. Johann Wolfgang von Goethe forelsket seg hodestups i henne, men 9. januar 1774, 17 år gammel, giftet hun seg med Peter Anton Brentano, en 21 år eldre italiener som var en av de mest framgangsrike kjøpmennene i Frankfurt. Mellom 1775 og 1793 fødte hun tolv barn, deriblant forfatterne Bettina von Arnim og Clemens Brentano. Maximiliane døde få måneder etter at hun fødte sitt tolvte barn.